|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | |  | | | |  |  | | --- | --- | | **Съвет по международни счетоводни стандарти**  **Периодичен преглед** | IASB Logo | |  | | **Януари 2017 г.** | | |  | | | |  |  |  |  |  | | --- | --- | --- | --- | --- | | |  |  | | --- | --- | | Настоящият бюлетин на Съвета по международни счетоводни стандарти (IASB) (”Съветът”) представя предварителните решения на Съвета. Окончателните решения на Съвета относно стандарти, изменения и разяснения се подлагат на официално гласуване, съгласно предвиденото в *Ръководството по регламентираната процедура* на Фондация МСФО (МСФО® Foundation) и Комитета по разясненията на МСФО.  На 18 януари 2017 г. ,сряда, Съветът проведе публични заседания в офисите на Фондация МСФО в Лондон, Великобритания.  Обсъжданите теми включваха:   * [**Преглед след въвеждане на МСФО 13 *Оценяване по справедлива стойност***](#1) * [**Симетрични опции за предсрочно погасяване**](#2) * [**Счетоводни политики и счетоводни приблизителни оценки**](#3) * [**Застрахователни договори**](#4) * [***Концептуална рамка за финансово отчитане***](#5) |  | | **[Преглед след въвеждане на МСФО 13](#1) *[Оценяване по справедлива стойност](#1)* (Документ по програмата 7)**  На 18 януари 2017 г. Съветът проведе заседание, за да обсъди Фаза 1 от Прегледа след въвеждане на МСФО 13 *Оценяване по справедлива стойност*.  ***Документи по програмата 7А–7Г: Преглед след въвеждане - Фаза 1***  Съветът обсъди следните въпроси, по отношение на които не бяха взети никакви решения:   1. процесът на Преглед след въвеждане, основна информация относно МСФО 13 и работни потоци, свързани с оценяването по справедлива стойност (Документ по програмата 7A); 2. дали сближаването между МСФО 13 и Тема 820 „Оценяване по справедлива стойност” в Общоприетите счетоводни принципи на САЩ (GAAP) е компрометирано в резултат на последващата работа по изготвяне и въвеждане на стандарти, извършена от Съвета или от Съвета на САЩ по финансово-счетоводни стандарти (Документ по програмата 7Б); 3. дейности и обратна информация по време на Фаза 1 от Прегледа след въвеждане (Документ по програмата 7В); и 4. преглед на обхвата с цел идентифициране на уместни въпроси, повдигнати в научната литература относно оценяването по справедлива стойност (Документ по програмата 7Г).   ***Документ по програмата 7Д: Преглед след въвеждане - Фаза 2***  Съветът обсъди също така и следващите стъпки във връзка с Прегледа след въвеждане и реши в порядък на работна хипотеза:   1. да продължи работата по Фаза 2 на Прегледа след въвеждане.   Всичките дванадесет членове на Съвета изразиха съгласие с това решение.   1. да фокусира обхвата на Прегледа след въвеждане върху:    1. ефикасността на оповестяванията относно оценките по справедлива стойност;    2. счетоводно отчитаната единица и оценяване по справедлива стойност на котирани инвестиции;    3. използването на преценки в специфични области; и    4. прилагане на концепцията за най-ефективно и най-добро използване при оценяване на справедливата стойност на нефинансови активи.   В допълнение, Прегледът след въвеждане ще проучи необходимостта от образование във връзка с оценяването по справедлива стойност на биологични активи и некотирани капиталови инструменти.  Единадесет от дванадесетте членове на Съвета изразиха съгласие, а един член – несъгласие с тези решения.   1. да извърши следните дейности по време на Фаза 2 от Прегледа след въвеждане:    1. да публикува Искане за предоставяне на информация с въпроси в областите, включени в буква „б” по-горе;    2. да направи преглед на академичната и неакадемична литература;    3. да проведе срещи със заинтересовани лица във връзка с въпросите, включени в Искането за предоставяне на информация, с допълнителни консултации с инвеститори и съставители, с оглед преценяване на това коя информация е полезна и коя информация изисква големи разходи, за да бъде изготвена, във връзка с оповестяванията относно оценяването по справедлива стойност; и    4. да събере допълнителни доказателства с цел допълване на информацията, получена от посочените по-горе дейности.   Единадесет от дванадесетте членове на Съвета изразиха съгласие, а един член – несъгласие с това решение.  ***Следващи етапи***  На бъдещо свое заседание Съветът ще обсъди свързаните с изложеното по-горе стъпки от регламентираната процедура.    **Симетрични опции за предсрочно погасяване (Документ по програмата 3)**  На 18 януари 2017 г. Съветът проведе заседание, за да обсъди класифицирането на финансови активи със симетрични опции за предсрочно погасяване при прилагането на МСФО 9 *Финансови инструменти.*  На това свое заседание Съветът реши в порядък на работна хипотеза:   1. да предложи изменение с тесен обхват в МСФО 9, така че финансов актив със симетрична опция за предсрочно погасяване да отговаря на условията за оценяване по амортизирана стойност или по справедлива стойност през друг всеобхватен доход (при положение, че финансовият актив отговаря на условието във връзка с бизнес модела), ако:    1. финансовият актив в друго отношение би отговарял на изискванията в параграф Б4.1.11(б) от МСФО 9 (финансови активи, които могат да бъдат предсрочно погасени, чиито договорни парични потоци представляват единствено плащания на главница и лихви), но в действителност не отговаря единствено в резултат на симетричния характер на характеристиката за предсрочно погасяване; и    2. когато предприятието първоначално признава финансовия актив, справедливата стойност на симетричната характеристика за предсрочно погасяване е незначителна.   Единадесет от дванадесетте членове на Съвета изразиха съгласие, а един член – несъгласие с това решение.   1. да предложи дата на влизане в сила на изменението с тесен обхват за годишни периоди, започващи на или след1 януари 2018 година (съответстваща на датата на влизане в сила на МСФО 9) и да включи въпрос в Проекта за обсъждане относно това дали по-късна дата на влизане в сила с разрешено по-ранно прилагане би била по-целесъобразна. Всичките дванадесет членове на Съвета изразиха съгласие с тези решения. 2. да изисква ретроспективно прилагане на предложеното изменение. Всичките дванадесет членове на Съвета изразиха съгласие с това решение.   ***Следващи етапи***  Съветът ще разгледа срока за предоставяне на коментари и стъпките от регламентираната процедура, предприети във връзка с изменението с тесен обхват в МСФО 9 на заседанието си, което ще се проведе през февруари 2017 година.    **Счетоводни политики и счетоводни приблизителни оценки (Документ по програмата 26)**  По време на заседанието на 18 януари 2017 година бе докладвано, че в отговор за искането за обратна информация относно редакцията на черновата на Проекта за обсъждане, предлагащ изменения в МСС 8 *Счетоводни политики, промени в счетоводните приблизителни оценки и грешки*, Проектът за обсъждане сега ще дефинира „счетоводни приблизителни оценки“, а не „промяна в счетоводна приблизителна оценка“.  Тази замяна ще улесни запознаващите се със стандарта при сравняването на дефинициите на счетоводни политики и счетоводни приблизителни оценки и ще изясни какво Съветът възнамерява да постигне с предложението за изменение на МСС 8.  От Съвета не бе поискано да взема каквито и да е решения.  ***Следващи етапи***  Съветът очаква да публикува Проекта за обсъждане през второто тримесечие на 2017 година.    **Застрахователни договори (Устно представяне на актуална информация)**  Съветът бе запознат устно с актуална информация относно напредъка, отбелязан във връзка с проекта относно застрахователните договори и плановете за подкрепа на въвеждането и прилагането на МСФО 17 *Застрахователни договори*. Плановете включват учредяването на Експертна група по въпросите на прехода към новия стандарт след издаването на стандарта. Кръгът на членовете на Групата ще отразява нейния мандат и цели, относно които предстои да бъде взето решение. Ще се опитаме да получим индикации за интерес за участие в групата на по-късен етап.    ***Концептуална рамка за финансово отчитане* (Документ по програмата 10)**  На 18 януари 2017 г. Съветът проведе заседание, за да обсъди проекта относно *Концептуална рамка за финансово отчитане* („*Концептуалната рамка”*). По-специално, Съветът обсъди главата, посветена на оценяването от Проекта за обсъждане от май 2015 година *Концептуалната рамка за финансово отчитане* (Проектът за обсъждане). Наред с това, Съветът обсъди Проекта за обсъждане *Актуализиране на препратките към Концептуалната рамка* (Проект за обсъждане *Актуализиране на препратките*).  ***Документи по програмата 10Б и 10В: Фактори, специфични за първоначалното оценяване***  Съветът обсъди преработки в коментара от Проекта за обсъждане, посветен на *Фактори, специфични за първоначалното оценяване*. Съветът даде указания на екипа при повторното изготвяне на черновата да вземе под внимание следното:   1. използването на алтернативна формулировка, която да замени „размяна на обекти със сходна стойност“, като например, „сделки и операции при пазарни условия“; 2. дали първоначалното оценяване трябва да се разглежда единствено във връзка с такива сделки и операции; и 3. дали разглеждането на сделки и операции с притежателите на собствен капитал, в качеството им на такива, трябва да адресира ситуациите, при които се поема задължение за извършване на разпределения на средства.   Преработената *Концептуална рамка* ще изключва също така разглеждането на вътрешно изградени активи, което бе включено в Проекта за обсъждане.  ***Документ по програмата 10Г: Повече от една уместна база за оценяване***  Съветът реши в порядък на работна хипотеза, че преработената *Концептуална рамка* ще:   1. посочва, че понякога може да бъде избрана повече от една база за оценяване, за да се предостави информация за даден актив, пасив, приход или разход, както е предложено в Проекта за обсъждане; и 2. изисква при избора на повече от една база за оценяване, да бъдат вземани под внимание както уместността, така и достоверното представяне на информацията относно даден актив, пасив, приход или разход.   Съветът реши също така в порядък на работна хипотеза да поясни, че изборът на различни бази за оценяване на даден актив или пасив в отчета за финансовото състояние и за съответните приходи и разходи в отчета за печалбата или загубата е пример за класифициране на приходите и разходите в отчета за печалбата или загубата и в отчета за друг всеобхватен доход. Решението на Съвета да предостави такова пояснение идва в отговор на исканията, отправени от някои от изпратилите становища лица, да се изясни взаимодействието между предложенията относно повече от една бази за оценяване и други аспекти на преработената *Концептуална рамка*, например дефинициите за приходи и разходи и предоставянето на информация относно финансовите резултати от дейността.  Осем от дванадесетте членове на Съвета изразиха съгласие, а четирима членове – несъгласие с тези решения.  ***Документ по програмата 10Д:* *Проект за обсъждане* Актуализиране на препратките*—предложени изменения***  Съветът реши в порядък на работна хипотеза да запази:   1. препратката към *Обща рамка за изготвяне и представяне на финансови отчети* (*Общата рамка*) в параграф 11 от МСФО 3 *Бизнес комбинации* и да стартира проект за извършване на изменение с тесен обхват на този стандарт. Подобно изменение с тесен обхват би позволило замяната на препратката към *Общата рамка* по начин, който не би довел до непредвидени последствия. 2. съществуващото описание на възприетите характеристики на потребителите на финансовите отчети и да заличи препратката към *Общата рамка* в параграф 7 от МСС 1 *Представяне на финансови отчети*, параграф 6 от МСС 8 *Счетоводни политики, промени в счетоводните приблизителни оценки и грешки* и параграф НП16 от МСФО 4 *Застрахователни договори*.   Всичките дванадесет членове на Съвета изразиха съгласие с тези решения.  Освен това, Съветът реши в порядък на работна хипотеза да потвърди предложенията в Проекта за обсъждане *Актуализиране на препратките*:   1. да се замени препратката към *Общата рамка* с препратка към *Концептуалната рамка* в параграф 11 от МСС 8. Всичките дванадесет членове на Съвета изразиха съгласие с това решение. 2. да се заменят останалите препратки към *Общата рамка* с препратки към *Концептуалната рамка* и да се актуализират съответните цитати в МСФО 2 *Плащане на базата на акции*, МСФО 6 *Проучване и оценяване на минерални ресурси*, МСС 1, МСС 8, МСС 34 *Междинно финансово отчитане* и ПКР-32 *Нематериални активи—разходи за интернет страници*. Единадесет от дванадесетте членове на Съвета изразиха съгласие, а един член – несъгласие с това решение. 3. да се отстранят пояснителните бележки под линия, добавени след преработките към *Концептуалната рамка* през 2010 година. Единадесет от дванадесетте членове на Съвета изразиха съгласие, а един член – несъгласие с това решение.   ***Документ по програмата 10Е:* *Проект за обсъждане* Актуализиране на препратките *—преходни разпоредби и дата на влизане в сила***  Съветът реши в порядък на работна хипотеза да модифицира изискването за ретроспективно прилагане, предложено в Проекта за обсъждане *Актуализиране на препратките*. Преработените счетоводни политики ще трябва да се прилагат ретроспективно, освен ако ретроспективното прилагане не изисква неоправдани разходи или усилия. Тези преходни разпоредби ще бъдат включени в:   1. изменението на параграф 11 от МСС 8 *Счетоводни политики, промени в счетоводните приблизителни оценки и грешки*. Седем от дванадесетте членове на Съвета изразиха съгласие, а петима – несъгласие с това решение. 2. други предложени изменения, т.е. измененията в МСФО 2 *Плащане на базата на акции*, МСФО 6 *Проучване и оценяване на минерални ресурси*, МСС 1 *Представяне на финансови отчети*, МСС 34 *Междинно финансово отчитане* и останалите изменения на МСС 8. Десет от дванадесетте членове на Съвета изразиха съгласие, а двама – несъгласие с това решение.   Наред с това, Съветът потвърди в порядък на работна хипотеза съдържащите се в Проекта за обсъждане *Актуализиране на препратките* предложения:   1. изменението на параграф 11 от МСС 8 да се прилага както по отношение на съществуващи, така и на нови счетоводни политики, с изключение на възможното временно освобождаване от изискванията по отношение на предприятия с регулирани цени, което ще бъде обсъдено на бъдещо заседание на Съвета. 2. по отношение на предложените изменения да бъде определен преходен период от около 18 месеца.   Единадесет от дванадесетте членове на Съвета изразиха съгласие, а един член – несъгласие с тези решения.  ***Следващи етапи***  По време на заседанието на Съвета, което ще се проведе през м. февруари 2017 година, Съветът ще обсъди:   1. несъответствия между преработената *Концептуална рамка* и Международните стандарти за финансово отчитане; 2. възможно временно освобождаване от изискванията за прилагане на изменението (да се замени препратката към *Общата рамка* с препратка към *Концептуалната рамка*) в параграф 11 на МСС 8 *Счетоводни политики, промени в счетоводните приблизителни оценки и грешки* по отношение на дейностите с регулирани цени; 3. анализ на ефекта; и 4. регламентирана процедура.   **Работна програма—прогнозни цели към 19 януари 2017 година**  Работната програма, отразяваща решенията, взети на това заседание е актуализирана на уебсайта на Съвета по международни счетоводни стандарти (IASB) на 19 януари 2017 година. [**Вижте я тук**](http://www.ifrs.org/Current-Projects/IASB-Projects/Pages/IASB-Work-Plan.aspx). | | | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. |   Copyright © МСФО Foundation ISSN 1474-2675  Авторски права© Фондация МСФО  ISSN 1474-2675 |